గీతాంజలి చైతన్య

గీతాంజలి చైతన్య తెలుగు సినిమా, టెలివిజన్ నటి. బాలనటిగా సినిమాలలో నటించిన గీతాంజలి, టీవి సీరియళ్ళలో నటిస్తోంది.

జననం - విద్యాభ్యాసం 
గీతాంజలి 1999, మే 18న లోకేశ్వర్‌, అరుణ దంపతులకు హైదరాబాదులో జన్మించింది. లోకేశ్వర్ బ్యాంక్‌ ఉద్యోగి, అరుణ గృహిణి. వైజాగ్ నుండి వచ్చి హైదరాబాదులో స్థిరపడ్డారు. దూరవిద్య ద్వారా డిగ్రీ పూర్తి చేసింది. కూచిపూడి నృత్యంలో శిక్షణ పొందింది.

సినిమారంగం 
నటనపై ఆసక్తివున్న గీతాంజలి బాలనటిగా సినీ పరిశ్రమకు పరిచయమయి, మహాత్మ, మొగుడు, ఉయ్యాలా జంపాల, రేసుగుర్రం సినిమాల్లో బాలనటిగా చేసింది. భానుచందర్ కుమారుడు నటించిన మిక్సర్ పొట్లం సినిమలో హీరోయిన్ గా నటించింది. కానీ, ఆ సినిమా విడుదలకాలేదు.

టీవిరంగం 
అమెరికా అమ్మాయి, వరూధిని పరిణయం టీవీ సీరియల్స్‌లోనూ బాలనటిగా చేసిన గీతాంజలి, జెమినీ టీవీలో వచ్చిన అగ్నిపూలు సీరియల్‌లో తొలిసారిగా ప్రధానపాత్రలో నటించింది. ఆ తరువాత సూర్యవంశం, రామ సక్కని సీత సీరియళ్ళలో నటించింది.

మూలాలు

ఇతర లంకెలు 
 ఫేస్బుక్ లో గీతాంజలి చైతన్య అకౌంట్
 ఫేస్బుక్ లో గీతాంజలి చైతన్య పేజీ

1999 జననాలు
జీవిస్తున్న ప్రజలు
టెలివిజన్ నటీమణులు
తెలుగు సినిమా నటీమణులు
కూచిపూడి నృత్య కళాకారులు